12/05/2011 | Administración LocalMunicipal
Coiros
Aprobación definitiva Plan sectorización O Seixo

O Concello Pleno, en sesión feita o vintenove de decembro de dos mil dez, por maioría absoluta, acordou aprobar o documento definitivo do Plan de Sectorización do sector residencial de “O Seixo”, deste concello de Coirós.- Faise constar que, con data de hoxe, foi presentada no Servizo de Urbanismo de A Coruña da Consellería de Medio Ambiente, Territorio e Infraestruturas, a documentación a que se refire o artigo 92.3 da Lei 9/2002, de 30 de decembro, de Ordenación urbanística e protección do medio rural de Galicia Contra este acordo cabe interpoñer recurso contencioso - administrativo ante o Xulgado do Contencioso-Administrativo de A Coruña no prazo de dous meses contados dende o día seguinte ao da última publicación do presente anuncio no BOP ou no Diario Oficial de Galicia. Tamén cabe interpoñer, con carácter potestativo, recurso de reposición, no prazo dun mes, ante o propio concello de Coirós. En cumprimento do establecido no artigo 92.2 da citada Lei 9/2002, de 30 de decembro, insírese a normativa e ordenanzas do plan de sectorización: 1. O presente Plan de sectorización, en adiante Plan, ordena un ámbito de solo rústico apto para urbanizar de uso residencial no termo municipal de Coirós.2. O Plan non entrará en vigor ata que se teña producido a publicación no BOP dos textos íntegros do acordo de Aprobación Definitiva e da Normativa Urbanística, e transcorra o prazo previsto no Art.65.2 da Lei 7/85, de 2 de Abril, das Cortes Xerais. A súa vixencia será indefinida.3. As presentes Ordenanzas serán de aplicación obrigatoria para a redacción de Estudos de Detalle, Proxectos de Urbanización e de Edificación, de Reparcelación e de Parcelación, tanto privadas como de carácter público que se pretendan realizar dentro do ámbito do Plan En tódolos puntos non desenvolvidos no presente Plan, estarase a o disposto no Plan Xeral de Ordenación Municipal de Coirós.1. O alcance normativo do Plan deriva do contido normativo dos documentos que o integran: Ordenanzas reguladoras, Estudo Económico, Plan de Etapas e Planos de Ordenación que terán carácter obrigatorio.2. A cartografía a escala 1/500 que constitúe a base gráfica sobre a que se debuxou a planimetría terá o carácter de cartografía municipal oficial e o seu uso será obrigatorio para reflectir o emprazamento e determinacións de calquera actuación de planeamento o de calquera petición de licenza urbanística. O Concello poderá crea-la correspondente ordenanza para a expedición de copias reproducibles da cartografía oficial.1. A modificación de calquera dos elementos do Plan axustarase ao previsto na Lei, e no non previsto, ao disposto por estas ordenanzas.2. As modificacións non poderán alterar en ningún caso o teito máximo de edificabilidade definido no Plan Xeral de Coirós. Estarase ao disposto no artigo 94 da Lei 9/2002, modificada pola Lei 15/2004. Para a execución do Plan redactarase obrigatoriamente o Proxecto de Urbanización correspondente. O Concello poderá esixir a redacción de Estudos de Detalle cando a complexidade no deseño interior da parcela, a nivel de urbanización, circulación e aparcamento, o requira. A Execución do Plan realizarase en un único Polígono. Fíxase como sistema de actuación o de compensación. A efectos destas ordenanzas, considéranse as definicións incluídas no Plan Xeral de Coirós. De forma complementaria establécense as seguintes puntualizacións ao obxecto de procura-lo cumprimento da Lei 9/2002 de ordenación urbanística e protección do medio rural de Galicia, así como o Decreto 29/2010 polo que se aproban as normas de habitabilidade de vivendas de Galicia. Verá expresada en termos absolutos (metros cadrados edificables) para cada ámbito o norma zonal. Computarán edificabilidade tódalas superficies edificables de carácter lucrativo, calquera a que sexa o uso ao que se destinen, incluídas as construídas no subsolo e os aproveitamentos baixo cuberta, coa única excepción das construídas no subsolo con destino a aparcamentos e instalacións técnicas de servizos. A definición será substituída pola expresada no artigo 16 da Lei 9/2002 de ordenación urbanística e protección do medio rural de Galicia. A altura da edificación é a dimensión vertical dun edificio. Expresaranse en metros, medida dende a rasante do terreo ou pavimento ata a cara inferior do último forxado. A medición farase en calquera punto da fachada en contacto co terreo ou pavimento, se o houbese. A edificación no ámbito do Plan, adecuarase á norma zonal correspondente, en virtude do uso e tipo de edificación planeada. Os parámetros e determinacións reguladoras que se establecen para cada tipo son: - Aliñación exterior. - Altura máxima. - Superficie edificable máxima (aproveitamento). - Parcela mínima. - Recuamentos. - Ocupación máxima. - Uso e tipoloxía - Sotos e semisotos - Anexos - Peches - Aparcamento 1. Son as condicións que regulan as diferentes utilizacións dos terreos e edificacións segundo a actividade que se produza sobre eles.2. Os usos divídense en permitidos e prohibidos en base á súa adecuación a cada zona e aos fines da ordenación e á compatibilidade dos usos entre si.3. As compatibilidades de uso establécense en cada ordenanza, debéndose cumprir en todo caso as Normas Xerais de Uso do Plan Xeral de Coirós. Son aquelas liñas que a futura edificación sobre rasante non pode sobrepasar, veñen definidas polos recuamentos máximos ou mínimos, no seu caso, á aliñación exterior ou aos lindes da parcela. En relación ás alturas libres mínimas entre pisos e as dimensións verticais dos espazos abufardados e as dimensións das ventás en pezas abufardadas, serán de aplicación as condicións definidas no Anexo I da NHV-2010 en compatibilidade co PXOM. As abas de cuberta realizaranse sen acaneos e cunha pendente máxima de 35º sesaxesimais sobre a parte superior do forxado da última planta, en punta de voo, se o houbera, de cada unha das súas fachadas, sen superar en ningún punto os 3,60 m. de altura. En ningún caso poderán sobresaír elementos sobre o espazo así definido, agás os de evacuación de fumes, antenas e pararraios necesarios. Non se permiten bufardas. Os materiais de acabado serán os axeitados para resolver satisfactoriamente a función encomendada. As pranchas onduladas de fibrocemento cubriranse con tella curva cerámica, sendo este material de uso preferente. Poderanse utilizar outros materiais de calidade probada previa xustificación da solución construtiva no Proxecto Técnico en caso de optar por facer cuberta inclinada. Admítese a cuberta plana, en cuxo caso deberá ser con acabado axardinado. O presente Plan establece a superficie edificable máxima para cada cuarteirón, fixándose no Proxecto de Compensación as edificabilidades correspondentes a cada parcela. Permítense, de acordo á definición do Plan Xeral de Coirós. Para o resto dos parámetros non definidos nestas Normas Comúns de Edificación, estarase ás Ordenanzas do PXOM complementadas polas normas de habitabilidade de vivendas do Decreto 29/2010. Vivenda unifamiliar illada, con fachadas separadas a tódolos lindes de parcela. Para outros usos permitidos e diferentes á vivenda, adoptarase a tipoloxía de edificio exento ou illado. Uso predominante: Vivenda Unifamiliar. Outros usos permitidos: - Residencial comunitario e hoteleiro - Garaxe-Aparcamento. Categoría 1ª. - Industrial: Categoría 1ª. - Comercial: Categoría 1ª. - Oficinas e Administrativo. - Comercial: Categoría 3ª. - Docente: Categoría 1ª. - Asistencial: Categoría 1ª. - Socio-Cultural: Categoría 1ª. - Deportivo - Relixioso. Estarase ao disposto no PXOM de Coirós en canto a definición dos usos. O presente Plan establece en termos absolutos o aproveitamento urbanístico para cada cuarteirón, conforme ao expresado no plano de ordenación. O Proxecto de compensación deberá repartir o aproveitamento para cada parcela resultante. A parcela mínima fíxase en 400 m². Queda exenta desta condición a parcela única de reserva para dotación autonómica de vivenda pública, no cuarteirón M3a. Será do 60% da superficie da parcela edificable. Na parcela de reserva para dotación autonómica non se limita a ocupación. Será de dúas plantas (B+1), é dicir 7 m. Cumpriranse ámbalas dúas condicións. O peche da parcela coincidirá coa aliñación grafiada en planos de ordenación. Mediante estudo de detalle e de xeito xustificado, poderá optarse por atrasar máis o muro de pechamento, quedando sempre resoltos os encontros cos peches das parcelas lindeiras. Conforme ás determinacións expresadas na planimetría do PXOM de Coirós, establécese un recuamento mínimo de 5,00 metros entre a edificación e a aliñación con fronte á rúa. Na parcela de reserva para dotación autonómica non se esixe recuamento respecto á aliñación. Establécese unha separación de 3,00 metros entre a edificación e lindes con outras parcelas e espazos libres, segundo a planimetría. O espazo libre resultante entre edificacións e lindeiros quedará convenientemente resolto para uso de aparcamento exterior, xardíns, actividades lúdico-deportivas, etc. Dito espazo ten a consideración de “espazo exterior de calidade” privado aos efectos de dar cumprimento ás determinacións das NHV-2010. Permítese a construción de sotos e semisotos baixo a edificación principal, respectando sempre a ocupación máxima permitida da parcela. Estarase ao disposto no artigo 9 da presente Normativa no referente a computa-la edificabilidade. Admítese a construción dun único anexo á edificación sempre que non supere os 30 m² edificables. Non terá a condición de peza habitable. Poden ser opacos ata unha altura de 1,00 m., podéndose superar esta altura con elementos calados ou vexetais, ata un máximo de 1,80 m. de altura, medidas ambas dende calquera punto do terreo. Esta condición débese cumprir na fronte e nos demais lindeiros. Os planos de ordenación determinan a reserva de prazas de aparcamento privadas correspondentes a cada cuarteirón. O Proxecto de compensación deberá asina-lo número de prazas correspondente a cada parcela baixo o criterio de reparto en proporción á edificabilidade. En calquera caso, cumprirase a reserva mínima de dúas (2) prazas por vivenda. Contémplase unha tipoloxía de edificio dotacional, de carácter singular e illado. En virtude do uso previsto e a cualificación que outorga o presente Plan, aplícanse dúas variantes: - Ordenanza 2a: Parcela de sistema xeral de equipamento. Contémplase a construción dun edificio de uso social ou asistencial que cubra as necesidades do concello ou parroquia. - Ordenanza 2b: Parcela de sistema local de equipamento. Contémplase a construción dun centro de educación infantil ou gardería. Para ámbalas dúas variantes admítense aqueles usos complementarios ao uso principal, segundo as necesidades de proxecto. A edificabilidade en cada parcela non superará os 0,50 m²/m². Considérase que a superficie edificable non é lucrativa e polo tanto, non é computable aos efectos da edificabilidade do sector. Será do 50% da superficie da parcela edificable. Será de dúas plantas (B+1), é dicir 7 m. Cumpriranse ámbalas dúas condicións. As edificacións situaranse libremente na parcela co único requirimento de establecer un recuamento de 3,00 m respecto aos lindes das parcelas exteriores ao sector. Permítese a construción de sotos e semisotos baixo a edificación principal, respectando sempre a ocupación máxima permitida da parcela. Poden ser opacos ata unha altura de 1,00 m., podéndose superar esta altura con elementos calados ou vexetais, ata un máximo de 1,80 m. de altura, medidas ambas dende calquera punto do terreo. Esta condición débese cumprir na fronte e nos demais lindeiros. Comprende o ámbito destinado, por imperativo regulamentario, a uso comercial. Será de titularidade privada e de uso público. Contémplase unha tipoloxía de edificio exento e singular. O uso predominante será comercial, representado como mínimo polo 75% do aproveitamento lucrativo. Outros usos permitidos: - Garaxe-Aparcamento. Categoría 4ª. - Industrial-Almacén: Categoría 1ª. - Administrativo e de Oficinas, ao servizo do uso comercial. - Espectáculos públicos. Establecementos de hostalería. Establécese unha parcela coa forma e dimensións expresadas nos planos de ordenación. Será indivisible. Asígnase un aproveitamento lucrativo máximo de 470 m² edificables. Como mínimo construirase un edificio de 54 m² edificables. Poderá ocuparse a totalidade da parcela. Será de dúas plantas (B+1) e 8 m. Cumpriranse ámbalas dúas condicións. Non se esixen recuamentos. A edificación colocarase libremente na parcela. Permítese a construción de sotos e semisotos baixo a edificación principal, respectando sempre a ocupación máxima permitida da parcela. Estarase ao disposto no artigo 9 da presente Normativa no referente a computa-la edificabilidade. Poden ser opacos ata unha altura de 1,00 m., podéndose superar esta altura con elementos calados ou vexetais, ata un máximo de 1,80 m. de altura, medidas ambas dende calquera punto do terreo. Esta condición débese cumprir na fronte e nos demais lindeiros. En cumprimento do artigo 115 do PXOM de Coirós, reservaranse un mínimo de cinco (5) prazas de aparcamento no interior da parcela. Esta ordenanza regulamenta o uso e utilización das parcelas de cesión e titularidade pública para a localización dos espazos libres e zonas verdes ao servizo da colectividade, así como os terreos de titularidade privada destinados a zonas verdes e recreo para uso e goce comunitario dos propietarios de vivendas. Aos efectos do disposto nas normas de habitabilidade (NHV-2010), os espazos libres considéranse “espazo exterior de calidade”. Establécense catro variantes en función da cualificación e utilización das mesmas: Constitúe o ámbito de solo cualificado polo Plan de Sistema Xeral de Espazo Libre. As súas calidades naturais esixen neste ámbito a necesidade de conserva-la vexetación existente formada por carballos, castiñeiros, salgueiros e bidueiros. As actuacións de urbanización serán brandas e mínimas, segundo as calidades da área. Contémplase o trazado dunha senda peonil e de bicicleta que responda ao itinerario entre a urbanización e o núcleo de Coirós. O nivel de iluminación non superará limiares de contaminación. Admítese, na xusta medida, dotación de mobiliario urbano como papeleiras, bancos, etc. de materiais acordes ás calidades naturais. Constitúe a área de solo cualificada de Sistema Xeral de Espazo Libre, na cal se contempla unha praza ou espazo libre urbano en estreita relación cos edificios dotacionais e o edificio comercial. Ao menos o 30% da superficie recibirá un tratamento axardinado, resolvendo o resto da superficie con pavimentos axeitados e dotándoa do mobiliario necesario en coherencia co carácter urbano da praza. Comprende os ámbitos de Sistema Local de Espazo Libre de cesión ao concello, destinados a xardíns e zonas de recreo e de xogos infantís. O proxecto de urbanización concretará a plantación de arboredo autóctono ou naturalizado na zona a razón de un exemplar por cada 30 m² de solo. Ao menos o 80% de superficie será axardinada sendo o resto destinado a sendas ou recorridos peonís. Como mínimo reservarase a zona indicada en planos para parque infantil ou área de xogos. Esta zona cumprirá as condicións de seguridade establecidas no Decreto 245/2003, de 24 de abril, sobre Normas de Seguridade en Parques Infantís (D. O. G.09/03, nº 89). De forma puntual autorízase a colocación de elementos de infraestrutura de servizo ao sector que, en caso de situarse sobre rasante, serán ocultados e pechados con malla de arame e vexetación perimetral. Comprende as parcelas de titularidade privada para uso e goce en réxime comunitario dos propietarios do sector. Terán a consideración de zona verde polo que ao menos o 50% da súa superficie estará convenientemente axardinada. O resto da superficie poderá admitir instalacións deportivas ou de recreo tales como pistas deportivas, piscinas, xogos de nenos, etc. que terán a condición de descubertas ou ao aire libre. De forma puntual autorízase a colocación de elementos de infraestrutura de servizo ao sector que, en caso de situarse sobre rasante, serán ocultados e pechados con malla de arame e vexetación perimetral. Contémplase a instalación de elementos ao servizo das redes de urbanización do sector, as cales poderanse instalar sobre ou baixo rasante. A parcela deberá estar convenientemente pechada e cumprirá coas medidas de seguridade que derivan da lexislación sectorial, como distancias entre elementos de distinta función ou natureza. As superficies non ocupadas polos elementos previstos recibirán un tratamento axardinado esixíndose a ocultación mediante barreiras vexetais nos casos en que os elementos a instalar produzan un impacto visual negativo. A parcela será de cesión ao Concello. Comprende o solo destinado á estrutura viaria ao servizo da urbanización. Será de cesión e titularidade pública, e estará composto por zonas destinadas ao tránsito rodado, itinerarios peonís, aparcamentos vinculados á rede viaria. Nos correspondentes planos de ordenación queda definido xeometricamente mediante aliñacións e rasantes. Baixo rasante do sistema viario discorrerán as redes e elementos de urbanización do Sector. O sistema viario previsto considérase “espazo exterior de calidade” aos efectos de dar cumprimento as determinacións das NHV-2010. Esta ordenanza regulamenta as condicións de uso e utilización do solo rústico de protección de infraestruturas pertencente á área de reparto do Plan de sectorización e que se atopa afectado pola infraestrutura eléctrica dunha liña aérea de alta tensión. Por se tratar dun solo rústico de especial protección de infraestruturas será de aplicación o réxime establecido no artigo 37 da Lei 9/2002 de ordenación urbanística e protección do medio rural de Galicia. De forma complementaria estarase ao disposto na lexislación sectorial. En consonancia coa regulamentación básica arriba mencionada e en base á necesidade de dar cumprimento ao artigo 64.4) da Lei 9/2002, o Plan establece as seguintes determinacións: - Nos terreos rústicos afectados pola liña aérea de alta tensión habilitaranse os correspondentes pasos inferiores da rede viaria conforme ao deseño previsto no Plan parcial, dando continuidade, baixo rasante, ao conxunto de redes de servizo tendidas baixo a rede viaria. - As zonas non utilizadas recibirán un tratamento axardinado coas limitacións que derivan da aplicación da lexislación sectorial. O solo será de titularidade privada e a súa conservación e mantemento correrá a cargo da Entidade de Conservación da urbanización. Para a execución do Plan redactaranse Proxectos de Urbanización que terán en conta as determinacións expresadas nas presentes Normas, e no Plan Xeral de Ordenación Municipal de Coirós.1. Os Proxectos de Urbanización teñen por obxecto a definición técnica precisa capaz de levar a cabo a execución da urbanización definida no Plan.2. Os Proxectos de Urbanización non poderán cambia-las determinacións do Plan en canto a ordenación, réxime do solo e niveis de uso e intensidade. Todo o máis, poderán realizar axustes de detalle froito do proceso de adaptación das determinacións á realidade física.3. A efectos do alcance dos Proxectos, as obras de urbanización despézanse nos seguintes puntos: - Apertura de viario e aparcamento en superficie. - Tratamento de superficies, pavimentación. - Xardinería e acondicionamento de espazos libres. - Redes de distribución (auga, gas, electricidade). - Alumeado público. - Telefonía e outras telecomunicacións. - Redes de evacuación de augas pluviais e residuais. - Outros.4. Os Proxecto de Urbanización deberán resolver adecuadamente os enlaces dos servizos existentes exteriores ao ámbito nos termos expresados no presente Plan, comprobando, en calquera caso, a capacidade destes para soporta-las cargas engadidas pola nova urbanización.5. Os Proxectos de Urbanización darán cumprimento das diferentes lexislacións sectoriais e específicas que correspondan a cada caso, en especial, a Lei 8/1997 de accesibilidade e supresión de barreiras na Comunidade Autónoma de Galicia, e o Regulamento que a desenvolve.1. Os Proxectos de Urbanización terán a documentación necesaria para a correcta posta en práctica das súas determinacións que, en calquera caso, será a mínima esixida no punto 69 do regulamento de Planeamento.2. Os Proxectos estarán redactados de forma que permitan a persoas distintas aos autores, a dirección e execución das obras, as cales formarán un conxunto terminado, de modo que o seu funcionamento sexa completo.3. Tódolos Proxectos irán datados e firmados por técnico competente, sobre o que recaerá a responsabilidade do Proxecto e a súa adecuación ao planeamento antecedente.4. Incluirase un Anexo que xustifique o cumprimento dos criterios básicos que establece a Lei 8/1997 de accesibilidade e supresión de barreiras na Comunidade Autónoma de Galicia, e o Regulamento que a desenvolve. Os Proxectos de Urbanización tramitaranse e aprobarán conforme ao disposto na lexislación urbanística.1. Definición Forman parte da rede viaria os espazos definidos no presente Plan destinados ao tránsito e circulación da poboación, xa sexa peonil ou motorizada. Inclúen as zonas axardinadas ao servizo desta, como illotes ou rotondas.2. Pavimentación: 1) Para calcula-la pavimentación de calzadas nas vías rodadas terase en conta, tanto o grosor das capas de firme necesario como o material a empregar na capa de rodaxe, o carácter e o tráfico das mesmas.2) Con carácter aconsellable, en tódolos casos e de forma obrigada en terreos arxilosos, disporase unha primeira capa de area do río que actuando como drenaxe evite que as arxilas se mesturen coas capas superiores do pavimento.3) Cando existan desniveis na proximidade inmediata das vías, estes trataranse de forma que os noiros necesarios teñan unha pendente que impida o corremento de terras, colocando muros de contención nos lugares en que se faga preciso.4) Os materiais de pavimentación elixiranse de acordo cun código funcional que distinga a categoría do espazo, circulación rodada, peonil, estancia de persoas e de vehículos, uso conxunto de persoas e de vehículos, etc. As bandas de aparcamento realizaranse con pavimentos filtrantes tipo celosía ou lastros con xunta verde.5) O solo de beirarrúas e recorridos peonís resolveranse con materiais que non dificulten a circulación das persoas e de vehículos de mano.6) As tapas de arquetas, rexistros, etc. orientaranse tendo en conta as xuntas dos elementos do paramento e nivelaranse co seu plano de tal forma que non resalten sobre o mesmo.7) As diferenzas de nivel entre distintos pavimentos resolveranse con bordos ou outros elementos de separación que definan claramente os seus perímetros.8) Os accesos rodados ás parcelas edificables nunca deformarán o perfil lonxitudinal das beirarrúas.9) Deberanse instalar en beirarrúas reixas de ventilación de redes e outros elementos soterrados, dispoñeranse de modo que non supoñan risco.10) Como norma xeral en rúas con pendente superior ao 6% será recomendable dispor un pavimento antiesvarante.11) A pendente mínima será do 0,8%. Admitiranse excepcionalmente pendentes menores sempre que o proxecto resolva axeitadamente o drenaxe da plataforma, utilizando levadas, ampliando a frecuencia de sumidoiros, etc.12) O deseño dos itinerarios peonís, vaos e pasos de peóns realizarase conforme aos criterios expostos no artigo 6 do Anexo da Lei 8/1997 de accesibilidade e supresión de barreiras na Comunidade Autónoma de Galicia 3. Xardinería: 1) As beirarrúas acompañaranse preferentemente de aliñacións de árbores, sendo obrigatorias alí onde se indica en Planos de Ordenación.2) Os sistemas de rego por circulación superficial non ofrecerán solucións de continuidade co pavimento. Se as gabias e canles son profundas e entrañan perigo para os viandantes contarán coas correspondentes proteccións.3) Os espazos verdes deberán ser acondicionados na súa totalidade, evitando espazos residuais sen tratamento algún.4) Prohíbese a plantación arbórea sobre a vertical de calquera infraestrutura.5) A distancia mínima entre os troncos das árbores e o peche de parcelas ou a liña de edificación, será de 1,50 m. Establécese unha dotación mínima de 190 litros por habitante e día. A rede quedará dividida en sectores mediante chaves de paso, situadas de forma que en caso de avaría dun tramo non implique o peche das chaves en conducións de diámetro superior. Previuse dotar á urbanización dunha rede de hidrantes contraincendios, a cal poida permitir o funcionamento simultáneo de dous hidrantes consecutivos durante dous horas cada un deles, cun caudal de 1.000 l./min., e unha presión mínima de 10 m. c. a., segundo se desprende do Apéndice nº 2 da NBE-CPI-96. Colocaranse conforme ao indicado en planos. As conducións situaranse a unha profundidade mínima de 0,60 m e irán reforzadas con envolvente de formigón nos cruces de calzada. Os tubos de auga potable irán sempre a cota superior ás de saneamento. O aloxamento vertical mínimo entre ditos tubos será de 0,30 metros. Estableceranse en tódalas zonas de parque e xardín unha instalación de rego para un consumo mínimo diario de 20 m³/Ha. As bocas de rego serán dos mesmos materiais e modelos adoptados polo Concello, conectadas a redes independentes derivadas da rede xeral, cas súas correspondentes chaves de paso. A distancia entre as bocas de rego xustificarase de acordo coa presión da rede, de tal forma que os radios de acción se superpoñan o necesario, para non deixar espazos sen cubrir. O saneamento realizarase cun sistema separativo, tal e como se reflicte nos Planos de Ordenación. Para o cálculo da rede de augas residuais, tomarase a referencia de 190 litros por habitante e día. Para o cálculo da rede de augas pluviais, os caudais tomaranse de datos pluviométricos oficiais. Ámbalas dúas redes realizaranse en condutos ou colectores soterrados, intercalando os pozos de rexistro necesarios para as acometidas dende os rueiros edificables no caso da rede de residuais, como dos sumidoiros no caso das pluviais. As piscinas e estanques que se poidan executar nas parcelas edificables, terán que estar conectadas necesariamente, a efectos de baleirado, á rede de pluviais. Para evitar grandes velocidades de evacuación, colocaranse pozos de resalto. A pendente mínima será do 0,5%. Nos inicios da rede de residuais, disporanse cámaras de descarga automática co obxecto de palia-los problemas derivados da baixa velocidade na época de estiaxe. O diámetro das conducións non será inferior a 30 cm. A velocidade de evacuación estará comprendida entre 4 e 0,6 metros por segundo. Esixirase, previo vertido á rede pública, a correspondente predepuración cando a composición do vertido non se axuste ás directrices do Medio Ambiente ou se supere a capacidade técnica da depuradora municipal. A rede conectarase no colector existente fóra do sector, segundo o indicado en planos.1. Rede eléctrica de Media Tensión e Centro de Transformación.- A potencia prevista calcularase seguindo as Instrucións Complementarias ao vixente Regulamento Electrotécnico de Baixa Tensión. O Centro de Transformación cubicarase na parcela de servizos, debendo ter acceso dende a vía pública.2. Rede eléctrica de Baixa Tensión.- Para a determinación das demandas de enerxía eléctrica terase en conta o vixente Regulamento Electrotécnico de Baixa Tensión, considerándose para isto os seguintes apartados: - Nº de Kw que precisarán os edificios privados - Nº de Kw que precisarán as instalacións destinadas a equipamentos público. - Nº de Kw que precisará o alumeado público de viais e zonas axardinadas. Unha vez obtida a distribución de cargas coas distancias respectivas, dende estas e os Centros de Transformación, procederase ao cálculo de cada derivación, tendo en conta a capacidade admisible e a caída de tensión. Como criterio xeral, seguirase o da empresa subministradora. As fórmulas que se aplicarán para o cálculo son: P = 1,73. V. I. cos ϕ 1,73. L. I. cos ϕ S = ––––––––––––––––––– 35 e Onde: P = potencia en W V = Tensión nominal entre fases I = Intensidade en amperios (A) cos ϕ = Factor de potencia, estimado en 0,9 L = Lonxitude da derivación, en metros 35 = Condutividade para o alumeado e = Caída de tensión Para tódalas intensidades máximas admisibles nos condutores terase en conta a disposición ITC-BT-19 do vixente Regulamento Electrotécnico de Baixa Tensión. Como criterio xeral as liñas para alumeado de vías serán en cable de cobre 1.000 V. de secciones 4x10+T e 4x6+T, aloxadas en canalización independente en tubo de canalización illante corrugado tipo “Glassman” de 63 mm. As derivacións a puntos de luz serán de 2x2,5 mm² para báculos e 2x1,5 mm² para farois de menos entidade e potencia. En cada Centro de Transformación ao efecto, disporase dun armario illante con equipo de medida. Acaroado a este instalarase outro cos equipos de protección e accionamento axeitados, con posibilidade de dotación de célula fotoeléctrica e temporizador. A fórmula a aplicar para o cálculo do alumeado público, será: F. n. f D = –––––––––– Em. A Nas que: D = Distancia entre luminarias F = Fluxo luminoso da lámpada n = Factor de utilización f = Factor de conservación Em = Nivel luminoso mínimo A = Anchura da calzada As seccións do condutor calcularanse tendo en conta os dous efectos de densidade de corrente e de caída de tensión, non sendo esta superior ao 3% dende a orixe da instalación, segundo a Instrución ITC-BT-19 do vixente Regulamento Electrotécnico de Baixa Tensión. Para o cálculo de secciones por densidade de corrente, aplicaranse as seguintes fórmulas: Tramos Monofásicos 1,8. P I = –––––––––– E. cos a Tramos Trifásicos 1,8. P I = –––––––––––––––– 1,73. E. cos a Unha vez calculada a sección por densidade de corrente, aplicando as táboa da Instrución ITC-BT-19 do vixente Regulamento Electrotécnico de Baixa Tensión, comprobarase a súa validez polo cálculo da caída de tensión, mediante a aplicación das seguintes fórmulas: Tramos Monofásicos 2.1. l. cos a S = ––––––––––––––––– K. e Tramos Trifásicos 1,73.1. l. cos a S = ––––––––––––––––––– K. e Onde: I = Intensidade nominal en amperios P = Potencia en vatios E = Tensión en voltios Cos a = Factor de potencia (En receptores ohmicos puros será a unidade) S = Sección do condutor en mm² l = Lonxitude do tramo en metros K = Coeficiente de condutibilidade, que toma o valor 56 para o cobre e 35 para o aluminio e = Caída de tensión en voltios 1,8 = Factor polo que hai que multiplica-la potencia das lámpadas cando estas sexan de descarga. Deixarase prevista unha rede de telefonía e telecomunicacións, segundo se describe no correspondente Plano de Ordenación. A instalación irá sempre baixo a beirarrúa, establecéndose un mínimo de 4 tubos de PVC de diámetro 63 mm. Disporanse arquetas distanciadas un mínimo de 100 m. Será de aplicación a lexislación vixente en telecomunicacións, así como as normas particulares das compañías subministradoras.1. O Proxecto de Urbanización correspondente aos espazos libres reservados polo presente Plan terán en conta a zonificación establecida a efectos da dotación dos servizos de rego e alumeado, dos elementos do mobiliario urbano e de xogo, do arborecido e da pavimentación das sendas e itinerarios peonís.2. Terase especial observancia á Lei 8/1997 de accesibilidade e supresión de barreiras arquitectónicas, na definición de pendentes mínimas e máximas, pavimentos e bordos, niveis de iluminación e deseño do mobiliario en xeral.3. Procurarase non abusar de pavimentos duros e da dotación do mobiliario urbano, co obxecto de establecer un equilibrio entre o espazo natural circundante e as necesidades de urbanización. O mobiliario infantil das áreas de xogo cumprirá a normativa de seguridade vixente. Para o almacenamento dos lixos da urbanización, habilitaranse espazos que terán capacidade suficiente para alberga-los contedores necesarios, conforme ao número, tamaño e tipo dos existentes no Concello e o seu sistema de recollida selectiva. Deseñaranse no Proxecto de Urbanización cos criterios básicos de funcionalidade e capacidade de minimiza-lo impacto visual dos contedores. Contarán cunha billa e un sumidoiro para proceder á súa periódica limpeza. O Proxecto de Urbanización definirá e localizará aqueles elementos de mobiliario urbano na urbanización, e que como mínimo serán os seguintes: - elementos de iluminación - bancos - papeleiras - xogos de niños - sinalización A colocación de estes elementos en relación aos espazos peonís, deberán cumpri-las distancias mínimas expostas no Anexo da Lei 8/1997 de accesibilidade e supresión de barreiras arquitectónicas. A conservación e mantemento do ámbito de urbanización serán a cargo dos propietarios dos terreos comprendidos nos polígonos de actuación que, a tal fin, terán que se integrar nunha Entidade de Conservación. Todo propietario que execute unha obra, de calquera natureza, será responsable ante o Concello dos danos que coa súa execución poida ocasionar nas vías públicas ou servizos municipais. Se as obras que se executan afectan a servizos de carácter xeral ou público, os propietarios comunicarano por escrito ás empresas correspondentes ou entidades administrativas, con oito días de antelación ao comezo das mesmas, en cuxo prazo ditas empresas ou entidades deberán toma-las medidas oportunas en evitación de danos propios ou a terceiros, dos que serán responsables dende a finalización do prazo anteriormente mencionado. Os escombros e provisións de materiais, non poderanse amontoar na vía pública, nin apoiados nos valados ou muros de peche. Tódalas estadas auxiliares da construción, deberanse executar baixo dirección facultativa competente e dotaráselles das precaucións necesarias para evitar que os materiais e ferramentas de traballos poidan caer á rúa, na que se colocarán as sinais de precaución que en cada caso sexan convenientes. En toda clase de construción, así como no uso de maquinaria auxiliar da mesma, gardaranse as precaucións de seguridade no traballo, esixidas polas leis vixentes en cada momento sobre a materia.1. En toda obra de nova planta ou derribo, e nas de reforma ou conservación que afecten ás fachadas, terá que se colocar un valado de protección de 2 metros de altura, como mínimo, de materiais que ofrezan seguridade e conservación decorosa, e situada á distancia máxima de 2 metros da aliñación oficial. En todo caso, deberá quedar remetida do bordo, ao menos 0,60 metros, para permitir o paso de peóns.2. Cando por circunstancias especiais non se faga aconsellable a aplicación de ditas normas, o técnico municipal correspondente, fixará as características do valado, pudendo ordena-la súa desaparición total no momento en que rematen os traballos indispensables en planta baixa, continuando as obras nas plantas superiores, previa colocación dunha estada de protección que permita o tránsito pola beirarrúa e ofreza as debidas seguridades para a circulación na vía pública.3. Cando as obras ou instalacións poidan supor, de seu ou na súa montaxe, un perigo para os viandantes, esixirase, durante as horas de traballo, a colocación na rúa dunha corda ou palenque cun operario que advirta do perigo. Cando as características do tránsito o aconsellen, poderase limita-lo traballo en determinadas horas.4. Nas zonas en que sexa obrigatorio o recuamento, o valado colocarase na aliñación oficial. Non será obrigatoria cando estea construído o peche definitivo.5. A instalación de valado enténdese sempre con carácter provisional, en tanto dure a obra. Por isto dende o momento en que transcorra un mes sen dar comezo as obras, o estean interrompidas, deberá suprimirse o valado e deixar libre a beirarrúa ao tránsito público. - A maquinaria empregada no proceso de urbanización cumprirá coa normativa de emisión que lle resulte de aplicación, debendo dispor de documentación acreditativa ao respecto. - No caso de efectuar voaduras, no seu deseño e execución, levaranse a cabo as medidas protectoras e correctoras necesarias co fin de minimiza-las afeccións debidas ao ruído, vibracións, po e proxeccións de materiais. - Queda prohibida a queima de restos ou calquera tipo de material, sen a autorización correspondente. - Co fin de evitar posibles alteracións da calidade do aire por emisión de po á atmosfera durante a fase de execución, debido á acción da maquinaria e dos movementos de terra, levarase a cabo o rego de camiños e zonas de obra e o recubrimento cun toldo impermeable dos camións que transporten o material. Ademais, procederase ao lavado das rodas dos camións á saída da zona das obras. - Estarase ao disposto na Lei 7/1997, de 11 de agosto, de protección contra a contaminación acústica, e no Decreto 150/1999, de 7 de maio, polo que se aproba o Regulamento de protección contra a contaminación acústica así como no estipulado, no seu caso, na ordenanza municipal do Concello de Coirós. - Durante a fase de obras disporase dun sistema de recollida, condución e decantación das augas pluviais ou das procedentes do rego da zona das obras caídas no interior da superficie de actuación. - O deseño dos dispositivos de drenaxe da rede viaria realizarase de xeito que se evite a formación de asolagamentos ou deposicións nos puntos de incorporación á rede natural. - Prohíbese verter nos canles fluviais restos de formigón ou cemento, ou lavar materiais ou ferramentas que estiveran en contacto con eles, así como os cambios de aceite da maquinaria de construción. Ademais non se depositarán na zona de servidume nin en lugares próximos, ningún tipo de material que se poida incorporar a estes por esvaramento ou por asolagamento. - De forma previa ao comezo efectivo das obras, procederase a delimita-lo terreo afectado por estas, de xeito que se minimice a afección do proxecto sobre o territorio. Igualmente definiranse os camiños a utilizar no marco do proceso construtivo, debendo estar xustificado o emprego de zonas diferentes aos trazados dos camiños definitivos. - Retiraranse e amontoará a terra vexetal procedente das labores de escavación e movementos de terras co obxecto de empregala posteriormente no proceso de restauración paisaxística das zonas verdes e dos espazos afectados polas obras. Esta terra vexetal mentres permaneza almacenada non poderá ser mesturada con ningún tipo de escombros. - Os montóns de terra vexetal teranse que facer de modo que se impida o seu deterioro por compactación (por paso de maquinaria) ou por erosión hídrica. No caso de que o período de almacenamento sexa prolongado e non apareza vexetación espontánea nos montóns, realizaranse sementeiras de herbáceas (gramíneas e leguminosas) con aportes de mulch suficiente para manter entre un 5% e un 6% de materia orgánica. - Naquelas zonas afectadas por movementos de terra, escavacións e en xeral todas aquelas operacións de obra que supoñan a aparición de superficies núas, procederase á súa revexetación unha vez se alcancen as superficies definitivas, co obxecto de evita-la aparición de fenómenos erosivos. - Previamente á realización de tarefas de mantemento e reparación da maquinaria de obra non apta para circular por estrada, deberase dispor na zona dos medios necesarios para evita-la chegada de vertidos accidentais ao solo, facilitando a súa recollida. No caso da maquinaria apta para esta circulación, estas tarefas deberanse realizar en talleres autorizados. - Delimitarase, ademais, un espazo destinado a acollida das instalacións auxiliares á obra (parque de maquinaria, zona de almacenamento de materiais, etc.). Deberase localizar en espazos carentes de valores ambientais relevantes, e estar dotada dos equipamentos necesarios para asegurar un funcionamento ambientalmente seguro de ditas instalacións. - Tódolos residuos xerados xestionaranse conforme á lexislación vixente de aplicación, en función da súa natureza, primando o seo reciclaxe ou reutilización fronte ao vertido. Ademais almacenaranse en contedores, ata a súa entrega a xestor autorizado, situados na zona de instalacións de obra, atendendo aos criterios de almacenamento establecidos na lexislación vixente e sinalizando claramente a súa presenza, debéndose informar ao persoal da obra sobre a situación destas zonas. - No caso de que se precise material procedente de canteiras para o desenvolvemento das obras, este deberá proceder de canteiras autorizadas. Ademais estúdase a posibilidade de que parte dos materiais a usar para a urbanización (para bases ou subbases dos viais, para a fabricación de formigonados, para pavimenta-las vías auxiliares, para recheos pouco esixentes xeotecnicamente, etc.), procedan de plantas de reciclaxe de residuos de construción e demolición. - Respectarase sistematicamente todo tipo de vexetación existente que non estea afectada directamente pola execución da obra. Ademais, procederase ao balizado ou á sinalización da zona verde co obxecto de evitar afeccións innecesarias sobre ela. - Para a realización de poda das especies arbóreas débese ter en conta o dispostos no Regulamento de Montes, tendo que face-la correspondente comunicación de poda ou solicitude de autorización, segundo o caso. - Os restos vexetais que se produzan, deberán ser xestionados correctamente prevalecendo sempre a súa valorización. No caso de depositalos no terreo, deberán ser triturados e distribuídos homoxeneamente, para permitir unha rápida incorporación ao solo. - Tódalas árbores e sementes a empregar reunirán as condicións suficientes de pureza, potencia xerminativa e ausencia de pragas e enfermidades que garanten o éxito da revexetación. - Procederase ao rego regular, ao abonado mineral de reforzo anual e á resementeira das superficies nas que aparezan calvas e/ou avultamentos ata que se asegure a viabilidade da revexetación. - Estableceranse as medidas correctoras necesarias co fin de minimiza-la contaminación luminosa. - Establecerán medidas encamiñadas ao mantemento das infraestruturas locais existentes que sexan utilizadas na execución do proxecto, procedéndose á reparación dos estragos ou danos ocasionados nelas, de se-lo caso. Consonte aos resultados dos traballos previos de prospección arqueolóxica no ámbito do Plan de sectorización, determínase a necesidade de realizar un control arqueolóxico ao inicio das obras de urbanización. Dito control iniciarase nunha primeira fase de limpeza da vexetación existente e continuarase durante os movementos de terra. Os traballos de control arqueolóxico realizaranse para todo o ámbito da actuación por técnico arqueólogo autorizado pola Dirección Xeral de Patrimonio. En caso de atopar restos arqueolóxicos, deteranse as obras de urbanización ata que a administración competente, unha vez posta en coñecemento, determine sobre a necesidade ou non de conservación do elemento. No caso de ser necesaria a conservación dun suposto xácigo, procederase á modificación puntual do Plan de sectorización ao obxecto de modifica-la ordenación do ámbito segundo os criterios de protección e conservación. Enténdese por parcelación a subdivisión simultánea o sucesiva de parcelas, o a agrupación das mesmas previstas na ordenación do Plan Toda agrupación o segregación das parcelas citadas anteriormente deberán: - Respecta-la estrutura urbanística que fixa o Plan - Facer posible as acometidas dos demais servizos urbanísticos. - Deseñar parcelas edificables de acordo coa normativa do Plan Toda parcelación estará sometida a previa licenza municipal. Permítese agrupar parcelas para formar outras de maiores dimensións. As parcelas resultantes estarán suxeitas, en todo caso, ás prescricións que as Ordenanzas Particulares sinalan. Poderanse dividir parcelas para formar outras de menor tamaño, sempre que cumpran os seguintes requisitos: - As parcelas resultantes non serán menores da mínima establecida para cada zona nas ordenanzas particulares. - Cada unha das novas parcelas cumprirá cos parámetros reguladores da ordenación establecida nos Proxectos de Compensación e Reparcelación. - Resólvese adecuadamente a dotación de tódolos servizos existentes para cada unha das parcelas resultantes. - Se con motivo da subdivisión de parcelas fora preciso realizar obras de urbanización, estas executaranse con cargo ao titular da parcela orixinaria. - A esixencia de prazas de aparcamento privadas repartirase proporcionalmente á edificabilidade de cada parcela. - A nova parcelación, así mesmo, será obxecto de licenza municipal. Coirós dezaoito de abril de dous mil once. El Alcalde Asdo.: Francisco Quintela Requeijo